# data[].attributes.attachment_link.readable_text
Jeleuri de casă și marmeladă - rețeta de peltea sau caș din fructe asortate (portocale, mere, gutui, clementine etc). Pastă din fructe de iarnă, închegată cu gelatină sau tip gem. Cum putem valorifica fructele „trecute"? Rețete de dulciuri preparate din fructe.
Sunt sigură că vă place cum arată aceste jeleuri de casă! Sunt preparate din ingrediente naturale și m-au ajutat să reciclez niște fructe care stăteau de ceva vreme prin fructiere. Practic am făcut un preparat 2 în 1: o marmeladă fină și o peltea sau un caș de fructe. Am folosit clementine, portocale, lămâi, limete, gutui, mere și pere.

Aici vedeți și marmelada fină preparată din fructele de mai sus. Este grozav de gustoasă și de aromată!

Aivi vedeți un video scurt (reel), de pe contul meu de Instagram, cu aceste minunate jeleuri și cu marmelada!

Din cantitățile de mai jos am făcut 1 borcan de 300 ml de marmeladă și o tavă de 22×32 cm cu jeleuri de casă din fructe de iarnă.

Cum se fac aceste jeleuri de casă și marmeladă - rețeta de peltea sau caș din fructe asortate: mere, gutui, portocale etc?

Ingrediente pentru jeleu din fructe asortate de iarnă

Cum ziceam mai sus, am adunat toate fructele „nenorocite" de prin fructiere. Am avut niște clementine deshidratate, mere și pere mai ofilite, o gutuie, o limetă amărâtă (de la care am folosit doar sucul stors), niște portocale și o lămâie. În plus, am mai avut cojile unei portocale care tocmai a fost mâncată. În total am avut 2 kg de fructe.

Clementinele le-am decojit și le-am desfăcut în felii. Portocalele și lămâia le-am tăiat în bucăți cu tot cu coajă. Am păstrat și coaja gutuii, a merelor și a perelor (scobite de căsuțele de semințe și de zonele urâte și apoi feliate). Cojile acestor fructe conțin pectină - care ne ajută la legarea (închegarea) marmeladei și a jeleurilor sau peltelei.

Am stors sucul limetei, am tăiat în fâșii coaja de portocală și am amestecat bine fructele. După toaletare am rămas cu 1,7 kg de fructe.

Mod de preparare caș sau peltea din citrice cu gutui, mere, pere etc - jeleu natural de casă

Fierberea fructelor cu apă - 40 min (cu capac)

Am ales o oală încăpătoare în care am pus fructele de mai sus și 1 L de apă rece.

Am așezat oala (cu capac întredeschis) la foc mediu și am fiert fructele cca. 40 de minute. Am amestecat ocazional în oală.

Am stins focul și am tras deoparte oala cu fructele fierte. Le-am lăsat la răcorit 20 de minute.

Mărunțirea și pasarea fructelor fierte pentru jeleu

Am transferat fructele fierte (cu tot cu zeama lor) în robotul procesor și le-am transformat în pastă. Puteți folosi și un blender clasic sau de mână.

Așa arată pasta mea de fructe - imediat după procesare.

Pentru o textură mai fină am decis să pasez pasta de fructe prin sită fină.

A doua fierbere a pastei de fructe pentru jeleuri naturale de casă - cu zahăr și arome (15-20 min)

Am clătit oala și am pus pasta de fructe în ea. Am adăugat zahărul, vanilia, coaja rasă de portocală și zeama de lămâie. Am adus marmelada la fierbere, la foc mediu (fără capac), amestecând constant în ea ca să nu se prindă.

După 15-20 de minute de fierbere lentă marmelada de clementine cu portocale și alte fructe a scăzut și s-a legat frumos. Am stins focul de sub oală.

Cum se păstrează marmelada fină de citrice (portocale, clementine, lămâi, limete) cu mere, gutui și pere?

V-am zis mai sus că am pus deoparte doar 300 ml de marmeladă, într-un borcan mic. Am spălat și sterilizat borcanul și capacul (vezi aici cum se face) și l-am umplut cu marmelada fierbinte. Imediat l-am închis ermetic cu capacul din dotare și l-am mutat în cămară. Marmelada aceasta se păstrează bine peste 2 ani!

Cum se hidratează și încălzește gelatina pentru jeleuri?

Pentru că fructele mele nu au avut destulă pectină care să lege jeleul, am decis să adaug gelatină. Gelatina este un produs natural care se obține din piele, oase și cartilaje de animale.

Așa că, am pus la hidratat 40 g de gelatină granule în 300 ml de apă rece (într-o crăticioară). Am lăsat-o 10 minute ca să se umfle bine. Apoi am pus-o la încălzit, la foc mic, până ce a ajuns la 60 C. Am amestecat constant ca să nu se prindă. Cantitatea de gelatină este calculată exact pentru cantitatea aceasta de pastă de fructe, din care am scos doar 300 g de marmeladă! Dacă îmbuteliați mai multă marmeladă, atunci reduceți gelatina cu care închegațu restul de pastă!

Am turnat gelatina topită în pasta caldă de fructe și am amestecat-o bine. Pasta de fructe NU trebuie să fie fierbinte ci doar caldă!

Cum se toarnă pasta de fructe în tavă?

Am tapetat tava (22×32 cm) cu folie de plastic și am turnat în ea pasta caldă de fructe cu gelatină. Am lăsat pelteaua la răcorit în cămară. După vreo 3 ore am acoperit-o cu plastic și am dat-o la frigider pentru 8-10 ore (cel mai bine peste noapte).

Porționare jeleuri de casă din portocale, clementine, lămâi, limetă, mere, gutui, pere

A doua zi am scos pelteaua de fructe din tavă pe un tocător. Este perfect închegată! I-am tamponat ambele fețe cu șervete de hârtie ca să scap de condensul format. Cu un cuțit cu lama lungă am început să o tai în baghete late de 2-2,5 cm.

Apoi am tăiat baghetele în bastonașe mai mici. Nu trebuie să tăiați decât cantitatea de peltea care se va consuma în 1-2 zile iar restul se păstrează la frigider, înfoliat cu plastic.

Străbunica mea Buia din Sibiu dădea cașul de gutui sau de mere prin zahăr, așa că am tăvălit câteva bucățele prin zahăr cristal. Pe restul le-am lăsat natur.

Aici vedeți ambele variante de jeleuri de casă: cu și fără zahăr tos.

Acestea se păstrează la rece, în cutii de plastic cu capac.

Servire Jeleuri de casă și marmeladă - rețeta de peltea sau caș din fructe asortate (portocale, mere, gutui, clementine etc)

Iată minunatele jeleuri de casă și marmelada din portocale, clementine, mere, pere, gutui, lămâi și limetă! Ce culoare superbă au! De gust și de arome nici nu vă mai povestesc!

Jeleurile au textură faină, sunt „gumate" exact cât trebuie"! Aromele și gustul de portocală și vanilie se potrivesc perfect cu sezonul rece.

Iată cum am făcut un desert simplu, nu foarte dulce, reciclând niște fructe „accidentate" pe care toată lumea din casă le ocolea!

Aceste jeleuri se potrivesc perfect cu brânzeturi și mezeluri de pe charcuterie sau cheese board - vezi aici cum se face un platou.

Am pomenit mai sus de cașul de gutui (care se încheagă natural cu pectina din gutuie) - rețeta aici. Pe acesta l-am turnat în tavă, l-am presărat cu miez de nucă și l-am rulat.

Merele conțin și ele multă pectină și se pretează la prepararea unei delicioase peltele (rețeta aici) care poate fi porționată sub formă de jeleuri.

Toamna fac marmeladă clasică de fructe (fără zahăr) cu prune, mere, pere, gutui, piersici etc. Mai știți marmelada de pe vremuri, de la Alimentară? Se vindea la ladă și se tăia în felii 🙂 Rețeta ei este aici.

Aici găsiți mai multe rețete de conserve de fructe: gemuri, dulcețuri, compoturi, siropuri, peltele etc.

# data[].attributes.attachment_link.title
Jeleuri de casă și marmeladă - rețeta de peltea sau caș din fructe asortate (portocale, mere, gutui, clementine etc)

# data[].attributes.attachment_link.description
Jeleuri de casă și marmeladă - rețeta de peltea sau caș din fructe asortate (portocale, mere, gutui, clementine etc). Pastă din fructe de iarnă, închegată cu gelatină sau tip gem. Cum putem valorifica fructele „trecute"? Rețete de dulciuri preparate din fructe. Sunt sigură că vă place cum arată aceste jeleuri de casă!

# data[].attributes.attachment_link.readable_text
Salata de fructe este o reteta simpla, un amestec delicios de fructe taiate cubulete, proaspete sau/si din compot, simpla sau cu diverse adaosuri: coniac sau lichior fin, visinata, frisca sau iaurt, inghetata. Poate fi de post sau de dulce. Reteta scrisa si video pas cu pas.
Buna tare! 🙂

De multe ori, seara sau dimineata, preferam o salata de fructe, ceva usor. Ieri seara, sotul a vrut salata de fructe, asa ca am cumparat cateva fructe si am si facut o minune de desert.

Ce ne trebuie pentru reteta de salata de fructe:

Ce fructe sunt necesare: pepene rosu sau galben, struguri, prune, capsune, mere, portocale, banane, kiwi, grepfruit, pere, cirese, visine, zmeura, ananas... orice fel de fructe.

Cum se face reteta de salata de fructe:

Puteti trece direct la salata de fructe, sa vedeti cum o prepar sau cititi mai departe reteta scrisa. Fac salata de fructe in mai multe feluri.

Fructele se curata de coaja si seminte, unde este cazul si se taie cubulete. Boabele de strugure se scot de pe ciorchine, se pun toate intr-un bol, se adauga vanilia, coniacul, zeama de lamaie (va impiedica oxidarea) si mierea sau zaharul. Se amesteca totul usor si se lasa la rece 20-30 de minute inainte de servire.

Eu nu folosesc miere sau zahar, las fructele asa cum sunt si pun de obicei lichior de casa - vedeti retetele (limoncello, visinata, caisata, lichior de portocale... etc). Dar nu ma spuneti sotului, ca el nu stie ca eu mai picur si ceva licori bahice. 🙂 Mananca, ii place salata de fructe, dar fara alcool. Da, bine... 😛

Dupa 30 de minute la rece, timp in care s-au amestecat-imprietenit-unit (sau ce marsavii or fi facut fructele alea, singure si pe-ntuneric 😛 ) , se serveste salata.

Mod de prezentare si servire la reteta de salata de fructe:

-Se serveste in cupe sau boluri, sau in coji de pepene, portocale, grepfruit, in coaja de ananas... etc.

-Se pot pune deasupra inghetata de vanilie, iaurt, frisca batuta, vanilata, crema de vanilie... ce doriti

-Se mai pot adauga fructe uscate (stafide, merisoare, nuci, alune, migdale, fistic...)

-Fructele moi gen zmeura, mure... se pun deasupra, nu se amesteca in salata, ca sa nu se sfarame

-Se folosesc minim 3 feluri de fructe 🙂

Eu am folosit acum: mere, pere, pepene galben, kiwi, portocale rosii si obisnuite, banane si ananas. Bun! 🙂

Nu uitati ingredientul principal:

Presarati din belsug cu dragoste si cu 2-3 zambete 🙂
Pofta Buna!

# data[].attributes.attachment_link.title
Salata de fructe - Retete Culinare cu Gina Bradea

# data[].attributes.attachment_link.description
Salata de fructe este o reteta simpla, un amestec delicios de fructe taiate cubulete, proaspete sau/si din compot, simpla sau cu diverse adaosuri: coniac sau lichior fin, visinata, frisca sau iaurt, inghetata. Poate fi de post sau de dulce. Reteta scrisa si video pas cu pas. Buna tare!

# data[].attributes.attachment_link.title
Sufleu de cascaval - reteta simpla - Retete Culinare cu Gina Bradea

# data[].attributes.attachment_link.description
Sufleu de cascaval - reteta simpla O reteta de sufleu pastrata de mama in cartea ei de bucate de la o matusica pe care eu nu am ajuns sa o cunosc decat prin aceasta bunatate de mancare. Nu creste mare, mare sa se dea in stamba si sa iasa din vas dar are un gust extraordinar si merita incercat.

# data[].attributes.body
Dulciurile de bucatarie sunt preparate culinare care se pot servi in momente diferite ale zilei, astfel ele se servesc ca desert la dejun sau la cina, la gustarea de la ora 10 sau la ora 17. Servite la sfarsitul mesei confera senzatia de satietate. DuIciurile de bucatarie au rolul de a completa valoarea nutritiva necesara pentru 24 de ore, aducand organismului un plus de glucide atat simple (zaharoza, glucoza, fructoza), cat si poli�glucide (amidon), proteine valoroase din oua si lapte, grasimi usor asimilabile din smantana, frisca, substante minerale si vitamine, in proportie mare din fructe.
Clasificarea si sortimentul dulciurilor de bucatarie

DULCIURI DE BUCATARIE:

Pe baza de fainoase

Gris cu lapte

Orez cu lapte

Orez a la russe

Budinca

Pe baza de oua si lapte

Crema de zahar ars Caramel

Lapte de pasare

Pe baza de compozitii

Clatite (cu gem, dulceata, cu branza de vaci)

Papanasi

Galuste cu prune

Coltunasi cu branza de vaci

Pe baza de fructe

Compoturi

Gelatine

Salata de fructe

Omlete cu fructe

Sufleuri (de vanilie, caise si de lamaie)

# data[].attributes.attachment_link.readable_text
Budinca de gris: grisul cu lapte este unul din deliciile copilariei, budinca de gris pe de alta parte dureaza doar putin mai mult si este un mod perfect pentru a iti servi desertul preferat intr-un mod putin diferit.
Se poate servi cu diverse dulceturi sau crema de ciocolata si are o textura mult mai pufoasa si mai cremoasa.

Gasiti mai jos alte cateva retete de budinca, cel putin la fel de delicioase precum cea din gris:

Ingrediente pentru reteta de budinca de gris

Cum preparam reteta de budinca de gris?

Laptele se pune la fiert impreuna cu vanilia. Cand incepe sa fiarba, adaugam grisul in ploaie sa nu se formeze cocoloase si amestecam rapid cu un tel. Trebuie sa amestecam constant pana se fierbe ca sa nu se prinda de fundul vasului.

Cand e gata, il punem deoparte sa se raceasca.

Sfat: budinca o puteti prepara si cu gris ramas de la o alta masa, daca aveti deja preparat. Singura diferenta e ca s-ar putea sa fie mai dulce deoarece in aceasta reteta nu preparam grisul cu zahar, ci il adaugam mai apoi.

Preparatul final nu este foarte dulce deci acest lucru nu ar fi un impediment.

Untul lasat la temperatura camerei il frecam cu zaharul, proces care se poate realiza ori cu o lingura de lemn ori cu mixerul. Dupa ce s-a incorporat zaharul si a devenit ca o crema omogena, adaugam galbenusurile, unul cate unul, amestecand bine dupa fiecare.

Albusurile se bat spuma aproximativ 3-5 minute cu mixerul la viteza medie.

Albusurile batute spuma si grisul se amesteca impreuna cu compozitia cu unt, zahar si galbenusuri si se incorporeaza usor cu o lingura.

Se ia un vas de aproximativ 1.5L si se tapeteaza cu unt iar mai apoi cu pesmet.

Se adauga compozitia de gris si se da la cuptor timp de 25 de minute pana se rumeneste deasupra.

Reteta si pozele ii apartin Mariei Pintean, colaboratoare a blogului Pofta buna, retete cu Gina Bradea.

Maria este dovada vie a faptului ca o tanara poate fi nu doar frumoasa si desteapta foc, ci sa si gateasca foarte bine.

Mai multe retete de la Maria gasiti aici.

# data[].attributes.attachment_link.title
Budinca de gris - Retete Culinare cu Gina Bradea

# data[].attributes.attachment_link.description
Budinca de gris: grisul cu lapte este unul din deliciile copilariei, budinca de gris pe de alta parte dureaza doar putin mai mult si este un mod perfect pentru a iti servi desertul preferat intr-un mod putin diferit. Se poate servi cu diverse dulceturi sau crema de ciocolata si are o textura mult mai pufoasa si mai cremoasa.

# data[].attributes.attachment_link.readable_text
Galuste cu prune (sau gomboti), o reteta clasica sau o reteta veche, asa cum o faceau mamele si bunicile noastre. Nu este reteta originala, inventata de mine, este doar reteta traditionala sa-i spunem, asa cum am invatat-o si eu si acum o dau mai departe.
Galustele mele sunt aurii, moi, usor pufoase, foarte aromate, am cateva secrete pe care vi le spun cu drag.

Particip alaturi de cateva bloggerite inimoase si tare dragi mie, la un proiect de suflet, numit Traditie si gastronomie romaneasca. In fiecare luna gatim reteta traditionale, iar una dintre noi este gazda. Luna aceasta, gazda noastra estePanacris (Cristina Iuliana Pana) si ne-a ispitit sa gatim retete cu prune. Delicioasa provocare si bloggeritele s-au intrecut in retete delicioase.

Eu am facut reteta de galuste cu prune asa cum am invatat-o in familie. O sa va spun si cateva trucuri.

Mai pregatesc si alte minunatii cu prune: galuste cu aluat cu branza, compot de prune, gem sau dulceata de prune cu nuci, marmelada fara zahar... Gasiti toate aceste retete cu prune AICI.

Ce ne trebuie pentru reteta de galuste cu prune?

Cum se face reteta de galuste cu prune?

Cartofii se spala si se pun la fiert intregi, necuratati de coaja, in apa cat sa-i acopere si 1 praf de sare.

Cateva sfaturi pentru galustele umplute cu prune:

-fierti in coaja, cartofii nu vor fi aposi si vor fi mult mai gustosi. Daca-i veti curata inainte de fierbere, vor absorbi mai multa apa, va fi nevoie de mai multa faina si galustele vor fi mai tari, nu pufoase si moi.

-folositi cartofi galbeni, fainosi, nu cartofi roz.

Cand sunt bine fierti (se inteapa cu o furculita), se scurg de apa si imediat se scoate miezul. Eu ii pun pe un fund si cu o lingura ii rup in 2 si scot miezul. Termin imediat si nu ma chinui deloc.

Se adauga peste cartofii fierbinti untul sau uleiul, un praf de sare (cat se ia cu 3 degete) si se amesteca foarte bine totul cu un tel. Amestecati bine, pana cand cartofii sunt bine sfaramati. Acum se pun ouale si iar se amesteca bine totul, cu miscari rapide. Se poate face si la robot, dar si la mana, cam 5 minute.

Sfaturi de la Gina Bradea privind galustele umplute cu prune

Amestecati cateva minute, rapid, pentru ca ouale sa nu se coaguleze si acest piure sa inglobeze aer-vom avea galuste pufoase

Se adauga acum grisul si faina si se amesteca totul cu o lingura. Vom obtine un aluat moale. Nu va speriati si lasati in congelator bolul cu aluat pentru 30 de minute. Se va intari.

Truc pentru galustele cu prune:

-Inlocuiti 1 lingura de gris cu 1 lingura de malai, galustele vor fi mai galbene si cu un gust aparte. Malaiul le da ceva in plus, parca aluatul e mult mai gustos si mai fin

Curatati prunele de codita si de sambure, dar nu le rupeti de tot, sa ramana pruna aproximativ intreaga.

Separat puneti intr-un castronel 2 linguri de zahar cu putina scortisoara. Aici vom tavali putin prunele inainte sa le punem in galuste. Daca doriti, puteti adauga si un strop de vanilie.

Pregatim pesmetul aromat pentru galuste cu prune

Intr-o tigaie se topeste untul, apoi se adauga pesmetul, zaharul si scortisoara, se amesteca totul rapid pana se omogenizeaza. Dureaza 5 minute maxim.

Se pun la fiert intr-o craticioara 2-3 l de apa rece, cu 1 strop de sare (cat se ia cu 3 degete).

Aluatul de galuste se verifica acum si daca este mult prea moale, mai puteti adauga 1 lingura de faina si framantati rapid, dar fara sa insistati prea mult, ca sa nu devina gumos ca un cauciuc. Am intalnit de multe ori galuste tari si gumoase la gospodine 🙁

Sfat de prepare a galustelor cu prune:

Se presara cu faina aluatul, se poate lucra mai usor. Mainile se ung cu ulei: e bine sa aveti putin ulei la indemana, intr-un castronel si ungeti mereu mainile.

Cum formam galustele cu prune?

Cu mainile unse cu ulei se face un sul din aluat si se rup 20-25 de bucati cat mai egale.

Se ia o bucata de aluat, se aplatizeaza si se pune in mijloc o pruna inmuiata in zahar aromat.

Se da forma rotunda si se asaza pe o tava sau farfurie unsa cu ulei. Facem la fel cu toate galustele pana le terminam de facut.

Vedeti ce galbene si frumoase sunt galustele mele? Am pus oua de tara de la gainusele mele si am adaugat si 1 lingura de malai.

Cand apa clocoteste, se pun galustele, dar nu toate odata, ca sa aiba loc sa fiarba, sa nu se lipeasca. Se fierb la foc mare si dupa ce totul da in clocot se reduce putin focul. Se lasa pana cand galustele se ridica la suprafata si apoi inca 5-6 minute, ca sa fie bine fierte.

Se scot usor, cu o spumiera si se asaza in pesmetul aromat. Se tavalesc bine pe toate partile, ca sa adune cat mai mult pesmet. Se asaza frumos pe platou si cand sunt gata, deasupra se presara tot pesmetul ramas.

Atentie mare, manuiti-le usor, sunt fragile si se rup imediat. Eu am rupt 2 galuste, dar le-am mancat cu multa pofta imediat 🙂

Sunt delicioase calde sau reci, se pot servi simple sau cu iaurt sau smantana si vanilie.

Mie-mi plac mult cu iaurt in care adaug un strop de vanilie.

Daca doriti, puteti amesteca iaurt sau smantana cu zahar si vanilie sau cu zahar vanilat. Combinatia e minunata! 🙂
Se pot face aceste galuste cu prune cu orice fel de fructe de sezon, proaspete sau uscate sau chiar cu gem. Stiti ce gustoase sunt cu cirese, visine, caise, mere sau chiar portocale?
Probati reteta si va veti convinge singuri cat de gustoase sunt.

Facute dupa aceasta reteta, galustele cu prune vor fi usor pufoase, nu cleioase si tari ca piatra.

Nu uitati sa adaugati ingredientul secret: presarati din belsug cu dragoste si cu 2-3 zambete.
Pofta buna!
Cititorii nostri au testat reteta de galuste cu prune:

# data[].attributes.attachment_link.title
Galuste cu prune (reteta clasica) - Retete Culinare cu Gina Bradea

# data[].attributes.attachment_link.description
Galuste cu prune (sau gomboti), o reteta clasica sau o reteta veche, asa cum o faceau mamele si bunicile noastre. Nu este reteta originala, inventata de mine, este doar reteta traditionala sa-i spunem, asa cum am invatat-o si eu si acum o dau mai departe.

# data[].attributes.attachment_link.readable_text
Papanasi prajiti pufosi cu branza si dulceata, reteta simpla, cei mai fini papanasi facuti cu doar 1 ou. Cum se modeleaza papanasii? Cum se prajesc? Reteta video pas cu pas.

Papanasii fac parte din categoria indragitelor dulciuri simple ale copilariei, alaturi de gogosi, chec, lapte de pasare si clatite. Au fost printre primele retete de dulciuri pe care am invatat sa le fac 🙂

Fac aceleasi retete invatate acum 35-40 de ani si adevarul e ca tare-s gustoase.

Va las si voua aceste retete, unele sunt video pas cu pas, le gasiti apasand pozele de mai jos.

Ce ingrediente folosim pentru reteta de papanasi?

( Cantitati pentru 4-5 bucati generoase)

Cum preparam reteta de papanasi prajiti?

Puteti citi reteta scrisa sau treceti direct la reteta video, aici:)

Se sparg ouale, se amesteca cu sarea, branza proaspata si esentele.

Faina se amesteca cu grisul si bicarbonatul de sodiu si se adauga peste compozitia de branza cu oua. Iese un aluat potrivit de moale.

Se impacheteaza in folie si se da la rece minim 2 ore inainte de preparare.

Se servesc cu smantana sau iaurt deasupra si dulceata de visine, cirese, capsuni sau sirop gros de fructe.

Cum se modeleaza papanasii?

Se imparte aluatul in 4-5 bucati egale, se fac bile, se aplatizeaza, apoi se baga un deget in mijloc si se roteste, pana cand are forma unui covrig.

Se pot modela cu faina sau cu ulei. De obicei, ii fac fara planseta, direct in mana unsa cu ulei, dar acum am facut ca sa se vada clar.

Se prajesc in ulei incins, la foc mediu, ca sa nu ramana cruzi in interior. Se scot pe o farfurie captusita cu servetele, ca sa absoarba surplusul de ulei.

Reteta papanasi pufosi cu branza si dulceata

Din acelasi aluat se mai pot face si cateva bilute, in numar egal cu papanasii, care se pun deasupra.

Se mai poate adauga 1 lingura de zahar in aluat, daca vreti sa fie mai dulci. Eu ii prefer asa, fara zahar, pentru ca de la dulceata devin foarte dulci.

Se prepara foarte rapid, in 15 minute sunt gata. Se pot praji si imediat ce ati facut aluatul, dar sunt mult mai pufosi daca aluatul este lasat la rece, sa se fragezeasca.

Mi s-a intamplat sa am oaspeti neasteptati si sa nu am nimic dulce in casa (lucru extrem de rar pentru mine), asa ca imediat am preparat niste papanasi.

M-am retras elegant la bucatarie sa fac o cafea si am revenit cu tava cu cafea si cu platoul cu papanasi aburinzi. Oaspetii au fost placut surprinsi, iar eu mi-am spalat obrazul.

Daca faceti mai mult aluat, se pastreaza foarte bine in frigider timp de 1 saptamana si coaceti cate putini, proaspeti in momentul servirii .

DECI TINETI MINTE RETETA USOR :

Din aceste cantitati ies 4-5 papanasi.

In functie de cate oua si branza aveti, inmultiti si faceti papanasii. Usor, nu?

Nu uitati de gris - este foarte important sa puneti 1 lingura de gris la 1 ou, pentru reusita papanasilor -

Daca aveti branza de tara, bine scursa, e si mai bine . Se pot face si cu cas de oi, vaci, capra, dar sa nu fie sarat.

Pofta buna!

Cititorii blogului au incercat deja reteta de papanasi, vedeti rezultatele mai jos:

# data[].attributes.attachment_link.title
Papanasi prajiti pufosi cu branza - Retete Culinare cu Gina Bradea

# data[].attributes.attachment_link.description
Papanasi prajiti pufosi cu branza si dulceata, reteta simpla, cei mai fini papanasi facuti cu doar 1 ou. Cum se modeleaza papanasii? Cum se prajesc? Reteta video pas cu pas. Papanasii fac parte din categoria indragitelor dulciuri simple ale copilariei, alaturi de gogosi, chec, lapte de pasare si clatite.

# data[].attributes.attachment_link.readable_text
Reteta de lapte de pasare imi era necunoscuta pana de curand. De fapt, nu neaparat necunoscuta, insa n-o incercasem nicioada in aceasta combinatie. Creme anglaise, sau crema din lapte din galbenusuri o mai facusem de cateva ori, mai ales pentru inghetata. Bezeaua am facut iarasi de nenumarate ori. Nu ma gandisem insa, sa le pun impreuna pentru a realiza un desert.

Asa ca m-am hotarat sa incerc si eu aceasta reteta, mai ales ca voi mi-ati cerut-o de foarte multe ori. Am cautat pe internet dar nu am gasit nicio reteta de lapte de pasare care sa ma multumeasca. Am cautat apoi o reteta frantuzeasca pentru ca stiam ca acest desert se mai numeste si „ile flotante" si ca se pregateste si in Franta. Am gasit mai multe, insa m-a intrigat una catre propunea ca bezeaua sa fie coapta la cuptorul cu microunde.

Asa ca mi-am zis ca daca se poate gati reteta de lapte de pasare la cuptorul cu microunde, se poate gati si in cuptorul obisnuit, mai ales ca eu nu agreez microundele si nu am in casa asa ceva. Am facut prima data o proba, sa vad daca totul decurge corespunzator sau daca mai trebuie sa adaptez reteta. Am decis sa pun si apa in tava in care am pus formele cu bezea la copt. Apa favorizeaza coacerea uniforma a bezelei si scurteaza si timpul de coacere.

Reteta-test a fost un succes, toata lumea a fost incantata de acest lapte de pasare. Mama nu se putea opri din mancat. Mi-a placut si mie, chiar foarte mult si adevarul este ca aceasta combinatie este una foarte reusita. Acest lapte de pasare se consuma rece, de la frigider, eventual cu ciocolata razuita deasupra. Se pastreaza foarte bine pentru mai multe zile si este iubita atat de catre cei mici cat si de catre cei mari.

Mod de preparare lapte de pasare:

# data[].attributes.attachment_link.description
Reteta de lapte de pasare imi era necunoscuta pana de curand. De fapt, nu neaparat necunoscuta, insa n-o incercasem nicioada in aceasta combinatie. Creme anglaise, sau crema din lapte din galbenusuri o mai facusem de cateva ori, mai ales pentru inghetata. Bezeaua am facut iarasi de nenumarate ori.

# data[].attributes.attachment_link.readable_text
Crema de zahar ars reteta veche, simpla si rapida cu toate secretele, o crema fina, perfecta, onctuoasa si aromata, de o finete rara. Iese o crema fina, fara gauri, perfecta care se face foarte usor. Reteta scrisa si video pas cu pas.

Crema de zahar ars este un dulce al copilariei tare indragit de toata lumea, nu-i asa? Sigur ca avem reteta de la Sanda Marin sau Silvia Jurcovan, la care adaugam un strop de ceva personal. Si rezultatul e pe masura, clar.

Ne amintim cu nostalgie de bunatatile facute de mamele si bunicile noastre, de exemplu lapte de pasare, papanasi, clatite, banane prajite, budinca de paste, nuci fragede, cornulete, faguri si muuuulte altele. Bunatati asa cum numai manutele fermecate ale mamelor si bunicilor stiau sa le faca.

Retetele mele de prajituri, torturi, fursecuri si inghetate sunt aici . Veti gasi multe retete dragi ale copilariei, retete de familie sau retete asa cum se faceau in cofetariile de pe vremuri. Va las si cateva poze:

Crema de zahar ars are cateva trucuri simple, nu e deloc greu de facut, desi multe gospodine se tem de acest dulce atit de fin. Eu o sa va spun reteta simplu, pas cu pas, cu toate trucurile si cicalelile aferente, in asa fel incat veti face o crema de zahar ars absolut perfecta.

Ce ingrediente folosim pentru reteta de crema de zahar ars?

Cum preparam reteta de crema de zahar ars?

Puteti citi mai departe reteta scrisa, dedesubt, sau sa treceti direct la reteta video, aici:

Acum va spun pas cu pas, pe scurt si fara sa va plictisesc, reteta de crema de zahar ars.

Prima data spargem ouale, punem deasupra un praf de sare (cat se ia cu 3 degete), apoi se bat ouale. Nu mult, doar cat se desfac ouale si se amesteca bine cu sarea. Se lasa deoparte. In felul acesta, culoarea galbena va fi mai intensa.

Pregatim zaharul ars. Se pun 200 g se zahar intr-o cratita cu fundul gros. Se lasa focul mic, se amesteca rapid cu o lingura de lemn, pana cand tot zaharul este bine topit si are o culoare aurie placuta. Nu se arde zaharul, mai retrageti de pe foc, amestecand energic. Vedeti in reteta video cum fac eu, e foarte important.

Sfat de la Gina Bradea:
Ideal este sa alegeti o cratita de 3-4 litri, cat mai inalta sau o oala mica. Cu cat e mai inalta, cu atat crema noastra va avea un aspect mai frumos. Verificati sa aveti un platou rotund suficient de mare, pe care sa puteti rasturna crema.
Se rasuceste cratita si se tapeteaza cu zaharul ars. Se lasa deoparte la racit.

Facem crema. Se adauga restul de zahar peste oua si vanilia (zahar vanilat, esenta, extract, pasta sau semintele de la 1 pastaie). Se bate totul pana cand zaharul se dizolva complet.

Se adauga laptele si se mai bate 1 minut.

Se toarna totul in cratita tapetata cu zahar ars.

Cum se coace crema de zahar ars, la ce temperatura, care sunt secretele sa nu iasa cu gauri, sa nu fie cruda sau necoapta?

Se aprinde cuptorul la 200 de grade Celsius.

Cratita cu crema de zahar ars se pune intr-o tava sau cratita si se adauga apa rece. Crema de zahar ars se coace la bain-marie. Apa din cealalta tava trebuie sa nu fie pana sus. Vom mai dauga apa. Alegeti o tava cat mai inalta.

Se baga crema la cuptor. Coacerea se face la o temperatura de 160-170 de grade Celsius, setat sus-jos la cuptoarele electrice, sau foc mediu la cuptoarele pe gaz. Deci reducem temperatura.
Foarte important acum, cititi cu atentie, e marele secret al cremei de zahar ars!
Dupa 10 minute se mai adauga in tava cam 50 ml de apa rece. Se repeta cam din 10 in 10 minute.

De ce este atat de important acest lucru? Se va reduce temperatura apei din tava, nu va clocoti, deci oul din crema se va coagula incet, nu brusc, si nu va avea crema, la final, gauri. Aspectul va fi fin, matasos, nu de burete plin de gauri. Sa nu uitam ca este o crema de oua, deci oul se coaguleaza si astfel se obtine crema.

Coacerea dureaza cam 40-50 de minute. Se scoate tava din cuptor si se mai lasa cratita in apa inca 10 minute. Dupa aceste 10 minute, se scoate cratita din apa si se lasa la racit.
ATENTIE! Nu dati crema la temperatura foarte rece, nu o bagati acum la frigider. Se va lasa! Racirea trebuie sa se faca treptat.
Dupa racirea completa se baga la frigider si se lasa pana a doua zi. Este absolut necesar acest lucru, daca se rastoarna cand este calda, se sfarama toata.

Mod de prezentare si servire pentru crema de zahar ars

A doua zi se desface usor pe margine cu un cutit si se rastoarna pe un platou rotund. Mare atentie ca are sirop si stropeste. Sa nu aveti surprize.

Se taie felii ca la tort, se pastreaza la frigider si se serveste rece. Vara nu lipseste de la noi din frigider, e desrtul perfect. In momentul servirii ii puteti adauga un mot de frisca vanilata - vedeti reteta aici.

Daca doriti se mai pot adauga stafide inmuiate in rom sau jumatati de nuca usor rumenita, dar direct pe zaharul ars, cand este cald, ca sa se lipeasca. Vor fi deasupra cand se rastoarna crema si vor da un plus de savoare.
Pofta buna!
Daca va place aceasta reteta, v-am facut pofta si v-am starnit curiozitatea s-o testati, puteti sa-mi lasati dedesubt comentarii(rubrica de comentarii este mai jos). In felul acesta imi aratati ca imi apreciati munca.

Va invit sa va inscrieti in grupul Mancaruri simple si gustoase, gatite cu Gina Bradea . E cel mai mare grup culinar romanesc si acolo gatim impreuna.

Va multumesc si va imbratisez cu drag,
Gina Bradea
Reteta de crema de zahar ars a fost incercata si de catre cititorii blogului:

# data[].attributes.attachment_link.title
Crema de zahar ars reteta veche cu toate secretele - Retete Culinare cu Gina Bradea

# data[].attributes.attachment_link.description
Crema de zahar ars reteta veche, simpla si rapida cu toate secretele, o crema fina, perfecta, onctuoasa si aromata, de o finete rara. Iese o crema fina, fara gauri, perfecta care se face foarte usor. Reteta scrisa si video pas cu pas. Crema de zahar ars este un dulce al copilariei tare indragit de toata lumea, nu-i asa?